телефона - 0888 62 84 97\nчрез формата за онлайн поръчка\nчрез онлайн чат в сайта\nЗа да направите поръчка чрез формата на електронния магазин трябва да минете през следните стъпки:\nЗа да пазарувате от електронния магазин, първо трябва да си изберете продукт. Ако продукта има изброени размер или цвят, молим да ги уточните. Натиснете бутона "Купи", с което продукта ви води към плащане, ако желаете да продължите вашето пазаруване, можете да се върнете назад към страницата (избрания от Вас продукт си стои в кошницата).\nАко решите да останете на плащане, може да актуализирате броя на продуктите, да се възползвате от ваш промо код и да определите начина на плащане. Не е нужно да сте регистрирани, за да направите поръчка!\nИзберете най-удобният вариант за Вас, дали да е до офис на куриер или до ваш личен адрес.\nЗабележка: При попълване на офис на куриер е важно да уточните адреса на куриерския офис!\nПлащането става чрез наложен платеж (в брой при доставка).\nЗАБЕЛЕЖКА: В полето начин на доставка, моля отбележете дали това ще е доставка до врата или доставка до офис на куриер!\nПоръчаните продукти се доставят в цялата страна чрез куриерска фирма Еконт, до адрес на получателя или офис на куриера с наложен платеж.\nОбработването на поръчките се извършва до 17:00 ч. от понеделник до петък. Поръчки, направени след 17,00 ч. от понеделник до петък се обработват на следващия работен ден.\nПоръчки, направени в неделя се обработват в първия следващ работен ден.\nСрок на доставката на територията на Република България е от 1 (един) до 3 (три) работни дни.\nПазаруването в www.kalogera.com означава, че Вие приемате условията за ползване на сайта. Администраторът на сайта си запазва правото да променя визията на сайта, цените и описанието на представените стоки. Снимките в сайта са във формат jpg. и е възможно разминаване в тоновете на цветовете при някои продукти. Всяка поръчка от страна на клиента има силата на договор за покупко-продажба между двете страни. Всеки клиент може да направи корекция в своята заявка преди изпращането на продукта, като ни информира за това на телефон 0888 62 84 97\nЗа да запазите за дълго вида и сътоянието на стоките, моля спазвайте условията за, пране и химическо третиране, които са обозначени на опаковката от производителя.\n- В случай че, клиентът желае да върне закупени стоки, може да се възползва от това право в 7 (седем) дневен срок от получаването им. Задължително условие е стоките да са в първоначалния търговски вид, без нарушена опаковка и без да са използвани. В този случай разходите по доставката са за сметка на клиента.\n- Транспортните разходи са за сметка на фирма Калогера,само в случаите на несъответствие или дефект и при спазен 7 (седем) дневен срок след получаване на стоките.\n- На рекламация подлежи стока, която не отговаря на поръчаната от клиента. Клиентът може да я откаже още при получаването. При несъотвествие, моля свържете се с нас на телефон 0888 62 84 97. При потвърждаване на грешката ще заменим стоката, като доставката е за сметка на фирма Калогера.\n- В случай на производствен дефект, клиентът има право да се откаже от поръчката (в 7 дневен срок), или да поиска замяна, като разходите по доставката са за сметка на магазина. В момента на връщането на стоката се изготвят (в два еднообразни екземпляра) констативен протокол, в който се описва състоянието на стоката и нейната опаковка.


Варшава - самолетна екскурзия | Уикенд в Полша | Avia Tour\n18.01.20, София 05:08\nНачало - Топ оферти, Почивки и екскурзии, Уикенд оферти, Празници, РАННИ ЗАПИСВАНИЯ 2020 г - ЕКСКУРЗИИ, Самолетни екскурзии\nСтолицата Варшава е позната и като „града Феникс“ заради вековете бурна история, през които градът неведнъж е бил събарян и издиган наново.\nКатегория » Eкскурзии » Екскурзия до Полша\nУикенд във Варшава - градът Феникс, екскурзия със самолет с включени 3 нощувки в хотел 3*\nСамолетна екскурзия Полша\n1 ден: София - Варшава\nОтпътуване от летище София, Терминал 2 в 14:40 часа за Варшава. Пристигане в 15:35 местно време /според конкретните дати полетите могат да бъдат и в 17:55 ч, пристигане 18:50 ч. местно време/. Посрещащата страна ви очаква с табела с вашето име. Добре дошли в сърцето на Европа. Това е Полша – страна, разположена в низина и обградена от планински вериги на юг, и Балтийско море на север. Столицата Варшава е позната и като „града Феникс“ заради вековете бурна история, през които градът неведнъж е бил събарян и издиган наново. Голяма част от забележителностите са изграждани отново след разрушителната Втора световна война. Тези забележителности са от различни исторически периоди, което обуславя архитектурното и културно разнообразие. Индивидуален трансфер с кола. Настаняване в хотел 3***, централно разположен. Нощувка.\nПо желание и срещу допълнително заплащане: Туристическа обиколка на Варшава с екскурзовод на руски или английски език: Бароковия парк Лаженки – най-големият дворцов комплекс във Варшава, Старият град, Дворецът на културата и науката, църквата Св. Кръст, където се пази урната със сърцето на Фредерик Шопен, катедралата Свети Йоан Кръстител, най-голямата и най-стара готическа катедрала в града. Нощувка.\n3 ден: Варшава\n4 ден: Варшава - София\nСвободно време. Индивидуален трансфер с кола до летището за полет до София в 14:20 ч. Пристигане на летище София, Терминал 2 в 17:15 ч. местно време /според конкретните дати полетите могат да бъдат и в 11:05 ч, пристигане 14:00 ч. местно време/.\nПАКЕТНИ ЦЕНИ НА ЧОВЕК И НАСТАНЯВАНЕ:\nХотел 3*** 690 лева 610 лева 860 лева\nНастаняването в хотелите е в зависимост от свободните наличности. При група, придружена от български водач /екскурзовод се предлага само един хотел, където се настанява цялата група /.\nСамолетен билет София - Варшава - София с включени летищни такси на авиокомпания "LOT";\nВвключен салонен багаж с размери 55x40x23 см до 8 кг;\n3 нощувки в хотели 3*** във Варшава, централно разположени;\nИндивидуален трансфер с кола летище – хотел – летище.\nЧекиран багаж до 23 кг /в двете посоки/ на турист - 88 лева;\nТуристическа обиколка на Варшава с екскурзовод на руски или английски език - 90 евро;\nВодач - екскурзовод на български език от агенцията при група от минимум 18 туристи!\nНяма паспортен и визов режим в страната;\nВ момента часът в Полша е 04:08


Пиронкова записа най-ранна загуба в Индиан Уелс\nПравила и награди в играта на Тенис24 за Индиан Уелс и Маями\n08-03-2012 00:14 | Николай Драгиев\nЦветана Пиронкова записа най-ранната си загуба на силния турнир в Индиан Уелс. За първи път българката отпадна в първи кръг на надпреварата. Тя загуби след 4:6, 2:6 за 2 часа игра от Карла Суарес Наваро (Испания, №69).\nВсе пак Цвети няма да загуби точки за световната ранглиста, където в момента е на 44-о място.\nПиронкова вече има 5 загуби от 10 мача през настоящия сезон. Следващият турнир, на който ще участва ще бъде този в Маями след около 10-ина дни.\nЦвети има сериозно защо да съжалява за развитието на двубоя със Суарес Наваро. Пиронкова поведе с пробив в първия сет и достигна до преднина от 4:1.\nТя допусна обаче срив в представянето си и не само позволи на испанката да върне единствения пробив, но и да осъществи втори. Въпреки това при 5:4 Пиронкова спаси един сетбол и имаше точка за 5:5, но и в този случай не съумя да се възползва. Така при втория си сетбол Суарес Наваро спечели маратонския първи сет с 6:4 след 75 минути игра!\nИспанката спаси 91% от точките за пробив пред Пиронкова - 9 от 10% и като цяло бе по-стабилна в разиграванията. 4 двойни грешки в актива на Цвети също натежаха в крайна сметка.\nСуарес Наваро, която е едва 162-сантиметра, започна подобаващо втория сет и проби съвсем без проблеми подаването на Пиронкова. При 4:2 Суарес стигна до втори пробив, който на практика ознаменува първата й победа над най-добрата състезателка от България.


Идва ли краят на умните часовници?\nвторник, 05 дек 2017\nСтил, класа, високи технологии и футуристични възможности. Всеки филм с тайният аген 007 ги притежава. В почти всяко издание на легендарната филмова поредица ръчният часовник присъства като задължителна част от арсенала на Джеймс Бонд. Освен да показва часа, аксесоарът включва разнообразни възможности - от гайгеров брояч през капсула с отровен газ до мощен лазер. Филмите за Бонд предизвикват фантазията на всеки фен на шантавите джаджи, като часовникът винаги заема централно място. Затова не е изненада, че покрай смартфон революцията опитите да се придадат повече възможности на този култов аксесоар продължават с пълна сила. Очакванията за умните часовници бяха високи – доста специалисти предричаха, че те са следващия хит след таблетите.\nНо за последните няколко години те не успяха да убедят потребителите, че могат да бъдат толкова полезни като във филмите за агент 007. Дори навлизането на Apple на тази пазарна ниша не докара до този ръст, който всички очакваха. Вместо това се наблюдава точно обратното – продажбите спадат.\nСивите облаци над умните часовници продължават да се спускат и през 2017 г., като в първите месеци, производителите предложиха малко нови модели, които да грабнат окото. В същото време един друг аксеосар се развива с геометрична прогресия – умните фитнес гривни. Те успяха да изместят фокуса на големите изложения, да увеличат възможностите и продажбите.\nСкептичните настроения относно умните часовници съществуват от самото им появяване на пазара. Критиките варират от неясни функции, слаби батерии, нужда от свързване с конкретен модел смартфони до твърде висока цена. Тези опасения останаха и след като Apple представи своя модел умен часовник през 2015 г. Донякъде те бяха разсеяни, след като компанията от Купертино бързо превзе пазара и излязоха прогнозите на изследователската фирма IDC, че тази ситуация ще продължи поне до 2019 г. Червената лампа за поддържниците на умните часовници светна през втората половина на миналата година. Продажбите на технологичните джаджи се срина с 51,6% през третото тримесечие на 2016 г. до 2,7 млн. бройки, спрямо 5,6 млн. за същия период на предходната 2015 г., показват данните на IDC.\nДонякъде този тежък резултат се дължеше и на факта, че производителите бяха в изчаквателен режим. Например Apple тепърва пускаше на пазара обновения модел Apple Watch 2 и софтуер за умните си часовници, а много компании очакваха и последната версия на платформата Android Wear от Google. Дори и с тях технологичните гиганти ги поставиха на по-задни позиции по време на двете водещи специализирани изложения – CES в Лас Вегас и MWC в Барселона.\nПроблем се оказва и факта, че един от ключовите и силни играчи – Motorola, обяви, че няма да пусне нов модел заедно с обновената Android Wear 3.0 версия през първата половина на 2017 г. Компанията не е пускала нов модел от края на 2015 г. и фактът, че пропуска и втори пазарен цикъл, е показателен, че може да преосмисли стратегията си в тази пазарна ниша. Продажбата на Motorola на Lenovo от Google също има голямо значение, след като интернет гиганта ползваше хардуерния разработчик за популяризиране на платформата Android Wear.\nЛипсата на нов модел от серията Moto 360 засега е компенсирана от нови устройства от Samsung и LG, както и от навлизането на Huawei и Nokia в този сегмент.\nВъзходът на фитнес гривните\nДокато смартчасовниците изпитват проблеми с продажбите, целият пазар за умни аксесоари бележи ръст. По данни на IDC за третото тримесечие на 2016 г. този пазар е нараснал с 3,1% до 23 млн. бройки. Основна заслуга имат фитнес гривните, които се радват на засилен интерес от страна на потребителите. От общите продажби през периода 85% се падат именно на тези по-прости и по-евтини аксеосари, показват данните на IDC. Освен това водещите три компании в сектора са фокусирани най-вече в разработката на фитнес гривни – FitBit, Xiaomi и Garmin. Поради тази причина не е изненада, че на технологичните изложения в Лас Вегас и Барселона тези устройства присъстваха на почти всеки щанд на големите и на специализираните производители.\nНяколко са основните причини за успеха на фитнес гривните. На първо място – те са значително по-достъпни. Ако един умен часовник струва поне 300 долара, то една добра гривна може да се купи на двойно или тройно по-ниска цена. Освен това гривните са значително по-прости и лесни за употреба.\n„Все още сме в началната фаза на развитие на пазара, но вече наблюдаваме значителна промяна при него“, коментира Джитеш Урбани, водещ анализатор в IDC Mobile Device Trackers. “Ако преди се смяташе, че умните часовници ще водят пазара, то в момента по-простите аксесоари напълно го доминират”.\nОт друга страна, производителите на умни часовници изместиха фокуса от технологията към дизайна. Тази тенденция беше затвърдена напълно от Apple, които наблегнаха на идеята, че подобно устройство трябва да се представя и продава като луксозен аксесоар. Самата технология е оставена на заден план и само допълва джаджата.\nВ голяма степен този подход беше възприет от повечето производители, което ги вкара в битка за аудитория, която не е чак толкова масова. Освен това с този похват не само се запазиха високите цени, но те дори се увеличиха за някои по-премиум модели. В някои случаи цената на смартчасовник дори достигна стойности на смартфони от висок клас. Което предвид факта, че доста от моделите изискват задължителна връзка с умен телефон, както и че голяма част от функциите им се дублират, поставят под въпрос ползата им за потребителя.\nНа другия полюс са умните гривни. От една страна те успяват да прецизират технологията за следене на биометричните показатели на потребителите. От друга – успяват да заддържат ниска цена, като добавят нови и нови функции.\nРеално освен да следят базовите биометрични показатели, повечето от последните модели умни гривни могат да показват часа, да предоставят известия и други опции. Така те все повече започват да приличат на умни часовници.\nЛюбопитният момент е, че пазарът за умни аксесоари така се развива, че скоро разликите между двата типа устройства са на път да изчезнат. Това ще се случи тогава, когато разликите между двете устройства се сведат само до дизайна им. Ситуация, която не изглежда толкова далеч в бъдещето.\nМоделите от 2017 г. само доказват това. Фитнес гривните Fitbit Charge 2 например са класически представител на своя сегмент – и като функции, и като дизайн. Но големият екран на предната страна все повече ги доближава като визия до класически спортен часовник. Garmin Vivoactive HR и Fitbit Blaze например имат дизайн на часовници, но притежават повече функции за следене на жизнените показатели, за да може да се ползват максимално за спорт и упражнения. Технически тези устройства са повече гривни, но ползват визия и възможности на умни часовници. За да се различават, разработчиците ги наричат фитнес часовници.\nТака единствения коз, който остава на умните часовници е тяхната луксозна опаковка. Което ги поставя в най-високия ценови сегмент и съответно най-вероятно ще ги превърне в нишов продукт. В същия момент, независимо, колко фитнес гривните се опитват да се доближат до тях – винаги ще има евтини и достъпни модели, които да движат продажбите.\nТака стигаме до основната тенденция. Тя е, че най-вероятно бъдещето на умните аксесоари е в хибридните модели, които взимат дизайна на голяма част от сегашните умни часовници и ги комбинират с достъпни цени и фитнес възможности. Тяхната цена ще се закрепи в границите от 200 до 300 долара.\nДали ще изчезнат умните часовници? По-скоро не, но ще се превърнат в нишов продукт. Освен ако не достигнем до революционно технологично решение, с което заменят напълно смартфоните като средство за комуникация. В близко и обозримо бъдеще това е почти невъзможен сценарий.


• Toni's Beauty Nook •: Фон дьо тени за светла кожа?\nУмишлено в заглавието има въпросителна, тъй като до момента така и не съм успяла да открия идеалния фон дьо тен за светла кожа, поне според моите нужди и изисквания. Като цяло проблемът с фон дьо тените е именно несъответствието в цветовете. Също така липсата на различен под тон е минус. Повечето са или твърде жълтеещи, или прекалено оранжавеещи. До момента поне аз почти не съм срещала фон дьо тен с неутрален подтон, което и търся всъщност.\nДоколкото успях да преценя, моята светла кожа има жълтеникъв подтон, но въпреки това не съм фенка на жълтеещите продукти. Фон дьо тените които ще ви покажа не са скъпи и спадат по-скоро към дрогерийните. Причина е, че така и не успявам да намеря правилен нюанс. Гледала съм и пробвала фон дьо тени и на Диор, но дори най-светлите предлагани цветове са ми твърде тъмни. Имам нужда от хубав хидратиращ фон дьо тен с неутрален подтон, който да е много светъл, но уви...ако имате идея или сте използвали такъв, бих се радвала да ми споделите в коментарите.\nЩе покажа наличните ми за момента фон дьо тени, тъй като с някои от тях се разделих преди известно време. Започвам с най-новия.\nНяма съмнение, че продукта е хубав. Но сякаш очаквах повече, особено за малко височката му цена. Цветът е една идея по-жълтеникъв, отколкото трябва. Щеше ми се да е по-неутрален. Но като цяло е хубав продукт и пасва сравнително добре на кожата, стои по-естествено от повечето, но зависи и от кремът който слагате за основа, разбира се. Има силен аромат, малко изкуствен, повечето хора го определят като плодов. Може би ако е намален, бих го взела отново. Предимство е, че има помпичка и вие контролиране количеството което да изкарате. Покритието е слабо до средно.\nL'oreal Mat' Magique - Ivory\nКупих този продукт още когато го пуснаха. Беше импулсивна и грешна покупка. Защо? Защото тогава още се заблуждавах, че имам мазна кожа. Оказа се, че просто кремът който използвах омазняваше кожата. Не успях да се сработа с този продукт. Матира поне в началото, цветът е ок., но някак не е достатъчно покривен. Позволява наплъстяване. За тези, които действително търсят матиращ продукт е добър вариант. Консистенцията е доста особена - много лека, нещо средно между мус и пудра. Тогава го взех на цена около 14 лв. но мисля, че редовната е по-висока. Покритието е слабо, до средно. Бих го разменила ако ми се отдаде възможност.\nВече съм ви разказвала за този фон дьо тен. Аз съм може би единствения човек, който не успя да се сработи с него. Отчасти вероятно се дължи на факта, че избрах грешния. Взех този за смесена към мазна кожа, а моята е по-скоро смесена към суха. Уви има много неща, които не ми харесват в продукта. Първо, някак подчертава сухите участъци и недостатъците. Второ, понеже цвета се оказа много тъмен и жълт за мен се налага да го смесвам с друг фон дьо тен на Севънтийн. И не на последно място - липсата на помпичка. Аз още отначало привикнах към това и успявах и все още успявам да контролирам донякъде количеството, което се изсипва...но не е хигиенично. Също така продукта бързо засъхва и ми е малко трудно да го блиндирам до желания ефект. Може би формулата за суха кожа е по-добра, ако е така споделете ми. Но този специално не бих купила отново. Има средно до пълно покритие.\nSeventeen Time plus - Porcelain\nНяма съмнение, че ще е най-светлия цвят. Но / О, чудо! / този фон дьо тен се оказа една идея по-светъл дори за мен. Но не е невъзможен за носене, особено през зимата. Аз лично го смесвам с ревлонския, за да получа горе-долу приличен за мен цвят. Смесвала съм го и с други фон дьо тени, но тъй като имат несъотвествие във формулите, не се получава добър резултат. А тъй като и Ревлонския и този се водят дълготрайни, при смесване ефекта не е много лош. Има няколко недостатъка обаче. Първо, опаковката не е прозрачна изобщо и нямам идея докъде е стигнал продукта. И второ - не ми допада аромата. Няма как да го опиша, но е силен и определено не ми е особено приятен, а освен това е и дълготраен. Бих го купила отново ако ми се налага по-светъл тон за смесване, но е малко вероятно. Има по-скоро матиращ ефект, и средно до почти пълно покритие.\nЦена: 16 - 17 лв.\nAvon Color Trend - Ivory\nЦветът ми е добре, дори идеално. Но формулата не е кой знае какво - не се разнася съвсем равномерно. Но за скромната си цена около 4 - 5 лв. не е лош. Използвала съм го. Не останах впечатлена и не знам дали бих купила отново, вероятно не.\nImpala longlasting - № 1\nЕ, разбира се, че и тук ще се спра на най-светлият възможен. Всъщност нямам някакви определени впечатления за продукта. Използвала съм го само веднъж. Цветът е ок, има покритие и т.н. За цената от 5 лв. не е лош, но някак не ми е спокойно да го използвам, може би заради съставките /все пак цената е определяща и за състава/. Мисля, че е подходящ по-скоро за мазна или смесена кожа, не и за суха. Бих го изпробвала отново, защо не? Но дали бих го купила отново - едва ли, просто защото не е точно за моя тип кожа. Но както казах, действително е един добър и бюджетен продукт. Доколкото помня има избор от 5 или 6 цвята, като този е най-светлият и се води единичка. Двойката и тройката са за светли до средни кожи, нагоре вече за по-тъмни дами.\nЗапочвам със серията Calming фон дьо тени. От цвят Nude съм купувала много пъти. Да, цветът ми е малко тъмен и жълт, но горе-долу пасва на кожата. Лесен за нанасяне, с доста силно изразен Dewy ефект, който без пудра се превръща в доста лъщяща кожа. Но за хора със суха кожа това е ок. Шишенцето е стъклено и с помпичка, което е чудесно. Също така е прозрачно и може да се види точно колко е изхабен продукта. Цветът Nude вероятно бих купила отново, ако не намеря по-добър заместител.\nВече съм ви писала и за новия цвят, който реших да изпробвам - Light Nude. В каталога този цвят изглеждаше по-светъл от Nude и съответно трябваше да е идеалният за мен. Но уви...цветът нито се оказа Light, още по-малко пък Nude... Този продукт за моят цвят кожа е напълно неизползваем - той е просто жълт. Но може би на дами с по-тъмна кожа или тен би паснал по-добре. Аз обаче останах разочарована от този нюанс.\nКато цяло обаче фон дьо тена от тази серия не е лош, макар и малко мазничък. Поне нанесен стои по-естествено. Покритието е от слабо до средно, позволява наплъстяване. Този цвят специално не бих взела отново.\nBB & CC фон дьо тени Avon\nЗапочвам с BB крема. Цветът разбира се е Ivory, който е с червеникъв подтон.Той всъщност в случая представлява много плътен фон дьо тен, със средно до пълно покритие, което е чудесно. Но има твърде много блестящи частици и когато се нанесе на цялото лице, дори ако сте със суха кожа, може да заблестите прекалено. Поне това е моето впечатление. За хора с мазна кожа пък не мога и да си представя. Но ако обичате Dewy или бляскав ефект върху кожата, то тогава ще ви хареса. Цветът ми е малко червеникъв, но се търпи. Харесва ми силното покритие и компактната опаковка, но не и прекалените брокатчета вътре. Това може да видите и от снимките със светкавица. Не мисля, че бих го купила отново. Цена: около 10 лв.\nCC крема беше голямо разочарованиеза мен, за съжаление. Освен, че няма никаква покривнсот и някак водниста консистенция, грам дори не коригира червенината по лицето ми. Имах големи очаквания за мен, но не се оправдаха. Цвета става, но не ми пасва на 100%, което не се оказа проблем, тъй като и без това покривността е почти никаква и така и не съм използвала продукта на цялото лице. Да не казвам и че моят явно беше дефектен, защото шишенцето беше повече от половината празно, без дори да го бях изпробвала все още. Ще му дам още един последен шанс, но силно се съмнявам, че ще го харесам. Определено не бих повторила тази покупка.\nЦена: около 11 лв.\nТук ще допълня и последното ми предложение за фон дьо тен, подходящ за по-светли кожи и всъщност последното ми допълнение към колекцията. Това е Oriflame - The one, в нюанс - Porcelain.\nИ това бяха и наличните ми за момента фон дьо тени. За съжаление все още не съм открила идеалният за мен, който да е хидратиращ, да стои естествено и да пасне точно на цвета на кожата ми. Склонна съм да погледна и скъпите марки, стига да съм сигурна, че продукта ще ми пасне /поне като цвят/, но за момента търсенето ми е без резултат. Определено смятам, че за светли кожи е много трудно да се намери хубав продукт, някак не внасят достатъчно светли цветове в България. Ако имате някакви идеи за подходящ продукт за мен и момичета като мен, бих се радвала да споделите вашия опит.\nИвелина Павлова 29 август 2014 г., 19:33 ч.\nАз също съм със светла кожа и този на Oriflame от серията The One в цвят 'порцелан' ми пасва идеално. Писала съм за него в блога - http://beautifulladyfm.blogspot.com/2014/05/oriflame-one-illuskin-foundation-volume.html\nЗа мен той е фаворит. :)\nToni L. 29 август 2014 г., 19:42 ч.\nДа и аз съм го заглеждала, но понеже не съм много запозната с козметиката на Орифлейм и няма откъде да взема тестер така и не се престрашавам. А вече определено няма да купувам, преди да тествам - това го останових след многото хвърлени на вятъра пари. Но определено е в wish листа ми. :)\nSvetla M 29 август 2014 г., 20:01 ч.\nТони, аз си мислех, че аз съм със светла кожа; Buff ми е прекрасен за зимата и по-студените месеци, в които нямам тен.\nОтносно Буржоа-та, някъде бях чела, че вторият цвят е с по-розов подтон от първия. Иначе и аз имам коректора от серията, но ми е малко жълтеникав.\nToni L. 29 август 2014 г., 20:08 ч.\nОх, на мен Buff ако не го смеся ми е много тъмен :D извода колко съм светла е ясен. За 52 на Буржоа - адски тъмно и жълтеникаво ми е.. :/\nМария 29 август 2014 г., 22:29 ч.\nТони, следя блога ти с интерес. Аз не съм със светла кожа, но моята любима марка Mary Kay - има, смея да твърдя повече от необходимите светли цветове ФДТ. - погледни: http://www.marykay.com/en-US/_layouts/marykaycorecatalog/categorypage.aspx?dsNav=Rpp:85,Ro:0,Ns:P_ProductRank|101|1|%2bP_DisplayName|101|1|,N:10012-4294967251-4294967249&=%2fen-US&ViewAll=true\nАз съм консултант и с удоволствие ще подбера подходящ за теб цвят/ цветове и ако искаш бих могла да ти пратя да тестваш. Разнообразието е голямо, ще се радвам да чуя твоето мнение.\nToni L. 30 август 2014 г., 13:48 ч.\nЗдравейте. Може да ми пишете във Facebook страницата или на мейл адреса.\nValeia 30 август 2014 г., 10:57 ч.\nАко не търсиш голяма покривност и нямаш несъвършенства за криене, поръчай си няколко тестерчета на корейски bb крем от ebay (моят личен фаворит е на Skin79 pink bb), макар че има и такива с голяма покривност (cc предполагам, но не съм пробвала корейски). На българския пазар до момента единственото което ми е паснало като цвят е CC крема на МаксФактор. Имай предвид, че е наистина доста светло, за моята "каспърска" особа пасва идеално зимата. :)\nToni L. 30 август 2014 г., 12:16 ч.\nДа, честно казано и аз съм хвърлила око на Макс Факторския СС, но не съм прочела дали не е матиращ. Иначе като цвят съм виждала суочове и действително изглежда светъл. Благодаря ти :)\nValeia 31 август 2014 г., 12:26 ч.\nЕфекта е по-скоро матиращ и леко пудрен, писала съм му ревю миналата година - http://www.blackheartedd.blogspot.com/2013/08/maxfactor-cc-cream.html :))\nToni L. 31 август 2014 г., 12:29 ч.\nЩе погледна ревюто ти задължително. Странно, защото вчера изчетох няколко мнение и дори се води хидратиращ :/\nM. 30 август 2014 г., 10:57 ч.\nАз ти препоръчвам на изпробваш на Benecos фон дьо тена в цвят Nude (най - светлият). Натурален е и мирише много приятно, има средно покритие и определено ще пасне на твоят тип кожа. Цената му е около 15 лв. и аз съм го купувала от Балев Био Маркет, може да се намери и онлайн. :))\nToni L. 30 август 2014 г., 12:22 ч.\nЗа първи път чувам за този бранд, но ще погледна какво предлагат. Благодаря :)\nАнонимен 30 август 2014 г., 20:50 ч.\nЗа мен най-хубавият сс крем е този на биотен. Препоръчвам го много силно и аз съм със светла кожа, съставките му са хубави, но като всеки такъв крем не е супер покривен. За мен това не е проблем и ако ти също нямаш много несъвършенства предполагам ще го харесаш :))\nСтига да успея да намеря тестери, задължително ще пробвам.\nАнонимен 1 септември 2014 г., 11:48 ч.\nАз се колебая между 3, за които съм чувала добри отзиви:Rimmel Wake Me Up,Maybelline Fit Me или на L'Oreal True Match...но от моят опит с тези неща винаги избирам тъмни за мен фон дьо тени (нищо, че е най-светлият в магазина).\nИмам чувството, че на българският пазар цветовете, които се предлагат са много ограничени (особено за нас момичетата с много бяла кожа). А на мен най-големият ми проблем е, че дори да намеря такъв фон дцо тен, който е сравнително близък до кожата на лицето ми (малко по-тъмен) - така се получава голямо несъответствие с кожата на врата ми (която по принцип е с един тон по светла от тази на лицето).\nToni L. 1 септември 2014 г., 12:30 ч.\nТака е. За Лореалския - гледала съм тестери. Тук внасят единствено 8 цвята от които и най-светлия ми е мнооооооого тъмен. В действителност в чужбина има огромен избор от цветове, включително и много, много светли. Но ние тук нали сме второ качество :D все не достига нищо до нас... За останалите се съмнявам да има също светли цветове. Аз до момента поне не съм забелязала, но зависи и колко светла си. На мен buff на Ревлон ми е тъмен, като се има предвид, че на повечето хора същия нюанс им е безумно светъл...та...\nАнонимен 1 септември 2014 г., 13:12 ч.\nДа наистина сме второ качество - или си мислят, че всички имаме жълто-оранжева кожа :D Аз си бях взема на Maybelline Affinitone (всичките реклами просто ми промиха мозъка) и сега все го смесвам с крем и пак е тъмен да му се не види. Но най-смешното е, че е толкова течен, че аз не мога да си представя да го сложа вече без крем, който малко да го сгъсти.\nСега съм на техният BB cream и пак е тъмен за мен, но някак си да кажем се сработваме...обаче нещото, което ме дразни е, че кожата ми в Т-зоната е суха и много си личи като сложа само крема, която идея е да хидратира кожата...прото отчаянието ми стига нови граници. :D\nToni L. 1 септември 2014 г., 13:26 ч.\nСпокойно, при мен е същото. Кожата ми е нещо между смесена и по-скоро суха и когато да кажем намеря цвят, а фон дьо тена е матиращ - ефекта е ужасен. Както виждаш в публикацията, 99% от фон дьо тените са ми жълти и тъмни :D Не зная какъв съвет да ти дам, защото и аз не мога да открия подходящ. Забелязах, че на Max Factor CC крема 040 e горе-долу светъл, поне така изглежда от суочове. Друг вариант за който се замислям е на Oriflame новия the one в най-светлия цвят Porcelain. Иначе най-светлия който някога съм виждала и имам е на Севънтийн - показала съм суочове. Той е почти бял :D но пък дори за мен е малко светъл, а и миризмата му не е много хубава...попринцип не е желателно да се смесват фон дьо тени, защото са с различни формули и консистенция. Хубаво е ако се смесват да са от един вид и на една марка, но уви и аз смесвам ревлон със севънтийн. Но като цяло не ми допада как стоят, твърде очевидно е, че се носи грим :/ а аз си падам по вида "втора кожа".\nАнонимен 1 септември 2014 г., 19:15 ч.\nДа и аз съм така - наистина не обичам да си личи, че съм сложила много грим. Да знам, че не е хубаво да се смесва и затова го правя много рядко - просто не искам да го оставя фон дьо тена :) Но иначе аз вече просто го карам на коректори...там поне може да се замаже положението. Имам го този на Rimmel Wake Me Up (мисля, че беше цвят Ivory) и гледах един клип на Zoella,където го използваше същия цвят и понеже и тя е с доста светла кожа (или поне така изглежда) реших да го пробвам. И горе-долу върши работа...пак е малко жълтеникав за мен, ама за под очите се получава добре.\nToni L. 1 септември 2014 г., 19:46 ч.\nПринципно за смесване съм виждала чисто бели фон дьо тени /не и в БГ разбира се, може би някъде се предлагат/, които служат точно за целта - човек сам да си направи цвета. Добра идея е, но изиксква и време и пари. За коректор - ако е по-течен става вместо фон дьо тен, но те попринцип са по-гъсти и някои от тях може да доизсушат кожата. Веднага се сещам за буржоа и коректорчето им. Но уви и то е много жълто, а и доста суховато като консистенция.\nАнонимен 1 септември 2014 г., 20:13 ч.\nНай-светлият фон дьо тен който съм имала е на Max Factor 3в1 natural 50. Буквално приличах на гейша, но той не е матиращ\nToni L. 1 септември 2014 г., 21:33 ч.\nЕфект "гейша" би ми харесал :D Още повече пък ако е и хидратиращ фон дьо тен :)\nАнонимен 2 септември 2014 г., 13:11 ч.\nВместо да напиша, че не е хидратиращ съм написала, че не е матиращ :D\nАнонимен 19 февруари 2015 г., 14:06 ч.\nИскам да те поздравя за блога,който си направила.Има много полезна информация,поне за мен.Напълно споделям това,което си написала в тази тема.Аз също имам много светла и жълта кожа.И до ден днешен не мога да намеря фон дьо тен,който да си пасва 1:1 с кожата на лицето ми.Пълен кошмар е когато тръгна да си избирам нюанс. :Д В момента ползвам Bourjois healthy mix №52-vanillie vanilla,който е и най-светлият от тази поредица,но съм доволна благодарение на пудрата на Essence all about matt.Когато я сложа върху фон дьо тена се получава добре.Малко съжалявам че не си закупих Bourjois healthy mix serum №51-light vanilla,защото мисля че той би ми стоял още по-добре.По същия начин съм с и пудрите за лице.Неправилен нюанс фон дьо тен + неправилен нюанс пудра = нещо ужасно :Д. Установих за себе си че каквато и цветна пудра да ползвам е грешка за мен,защото отново не мога да улуча моя нюанс и се преореантирах към безцветните.\nToni L. 20 февруари 2015 г., 20:39 ч.\nБлагодаря :) Всъщност на мен дори 51 от серума на Буржоа ми е малко по-тъмен и жълтеникъв. Наскоро закупих и пудрата на Буржоа 52, но се оказа мноооооого тъмна за съжаление. Като цяло безцветните пудри са най-добрия вариант за светла кожа.\nАнонимен 1 март 2015 г., 18:04 ч.\nСкоро си купих на Rimmel Match Perfection 100 Ivory...и пак ми е тъмен (пак добре, че съм с жълт подтон та не е толкова очевидна разликата). Специално си направих труда да погледна в английския сайт на Rimmel и има Light Porcelain, ама май тук не се внася. Предполагам, че с него наистина ще има "match" :D Ако го намеря някъде бих го пробвала, защото самата формула е много приятна (особено за хора като мен, на които Т зоната им е суха). Но интересното е, че има 100 Ivory, но не и 101 True Ivory. В България селекцията май е много странна. :D\nToni L. 3 март 2015 г., 11:50 ч.\nТака е. Тук изобщо не се внасят най-светлите цветове на много марки, което ме озадачава и разочарова много. Бих казала, че кожата на повечето момичета тук е доста светла и на мен лично цветове, подходящи като за скандинавието например, ще ми паснат напълно. Но тук най-светлите внасяни от повечето марки са реално номера от 2-3 - нагоре. Единствения истински светъл който съм виждала е този на севънтийн, който съм показала. Той обаче пък е прекалено бял, а и миризмата и самата му консистенция изобщо не ми допадат за съжаление. :(


Via Matteotti 44, Pineta, Пинцоло, Италия, 38086 - Покажи на картата\nРазположен в Pinzolo, Hotel Ferrari е перфектно място да почувствате духа на Пинцоло и околностите. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHotel Ferrari прави всичко възможно гостите да се почувстват удобно. Затова хотелът предоставя най-добрите услуги и удобства. Гостите на хотела могат да ползват съоръжения като съоръжения за инвалиди, съхраняване на багаж, ресторант, перални услуги, асансьор.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, събуждане, бюро, телефон, телевизор. Хотелът предоставя най-добрите съоръжения включващи каране на ски, градина, караоке, игрална зала, които ще Ви помогнат да отпочинете след активен ден прекаран в града. Насладете се на несравнимото качество на услугите и престижното местоположение на Hotel Ferrari.\nВсички типове туристи (49) Двойка (29) Самостоятелно пътуващ (4) Семейство с малки деца (9) Семейство с големи деца (2) Група (5)


Ангел Игов: Толкин се е вдъхновявал от древния северен епос | OFFRoad Radio\nИнтервю с преводача на новата книга на Толкин – Ангел Игов.\nАнгел Игов ни гостува в „Терминал №3″, където коментирахме новата творба на великия Толкин – „Легенда за Сигурд и Гудрун“, българския език и преводачеството като цяло.\nКакво е „Легенда за Сигурд и Гудрун”?\nАнгел Игов: „Легенда за Сигурд и Гудрун” е опит на добре познатия, известния и обичания Джон Роналд Руел Толкин да напише 2 епически поеми по стари скандинавски легенди. В общи линии легенди от същия цикъл, които вдъхновяват Вагнер за неговите опери от „Пръстенът на нибелунгите”. Те се казват „Сага за Вьолсунг” и „Сага за нифунгите”. Това са древни северни саги, които са стигнали до нас в различни източници и в различен вид, общо взето фрагментарно. Някои неща са в проза, други в поезия. И Толкин е решил да напише всички в поетична форма. По някаква причина той никога не ги е публикувал, те са си останали в чекмеджето му заедно с много, много други неща, които след това Кристофър Толкин – неговият син, започва да публикува. И тези неща също са от същите чекмеджета. Така че това не е произведение, което е свързано със Средната земя по някакъв начин, макар че на доста места можем да видим ясно как Толкин се е вдъхновявал от древния северен епос.\nСпомена нещо, което ми е много интересно – как се превеждат имена. Има ли определена транскрипция? Защото в английския например нямат строги правила за четене на имената си. Сещам се за „Хобит”, където едно от имената на джуджетата е преведено като Траин, а във филма го произнасят Треин.\nАко преводачът е достатъчно съвестен, сяда и рови, докато намери как се произнася името. Това е сложното, когато превеждаш на български и изобщо на езиците, които се пишат с кирилица, защото на латиница си го пишеш по един начин и го произнасяш както намериш за добре. Но когато пишеш на български, ти трябва да разбереш как се произнася това име. В ред случаи това става много трудно. При имената на Толкин също е трудно, макар че той е оставил описание на езиците на Средната земя. Между другото Любомир Николов, който е превеждал повечето от нещата на Толкин на български, в един момент сам се улавя в грешка и се поправя след това. В първото издание на на „Властелинът на пръстените” има имена като Селеборн, Селебримбор, а по-нататък той установява, че те трябва да са с „к”, а не със „с”. Достъп до информация е нужен преди всичко, който в началото на 90-те може би не е бил толкова лесен. Но що се отнася до имената от тази книга – „Легенда за Сигурд и Гудрун”, тук също има малка особеност. И тя е, че човек трябва да спази скандинавското произношение на думите в общи линии, на норвежкото и исландското произношение. Затова е Сигурд, а не Зигурд или Зигфрид, както пък става в немския. Толкин е работел с автентичните норвежки източници, така че именно по този начин трябва да преведем имената им и на български.\nКнигата ще допадне ли на почитатели на „Властелина” и „Хобит”, след като каза, че няма много общо с тях?\nТъкмо заради това би могла да бъде една изненада, защото почитателите на Толкин ще го видят от малко по-различен ъгъл. Разбира се, може би някои от най-верните и отдадени фенове на Толкин ще са запознати с поезията му, но предполагам, че не всеки и от най-заклетите фенове е чел „Легенда за Сигурд и Гудрун”. Тя излиза в двуезично издание между другото, така че който иска може да сравнява кое как съм превел и запазил, или може би не съм в стихотворната форма на оригинала. Но мисля, че да – почитателите на Толкин ще оценят тази книга. Тя носи много силно атмосферата на средновековния север. Тъй че който се интересува от тези неща, определено ще му бъде интересно.\nКолко време ти отне да преведеш „Легендата” и беше ли трудно?\nОколо една година ми отне, беше трудно, да, защото очевидно това е доста голям обем стихове. Но по-същественото е, че такъв тип стихове почти не са превеждани на български език, така че човек много трудно има на какво да стъпи и от какво да се учи. Има някои опити, но като цяло големите произведения не са превеждани на български. Те не са и толкова много между другото. От една страна, защото не всичко е достигнало до нас, защото това са древни неща, но и от друга страна, в такива стихове се е пишело на старогермански, на норвежки, на исландски, не на всякакви езици. Защото този стих е не пригоден за тези езици, а направо органично извира от тях. Това са стихове, които не са построени на схемата на рима и такива метрични стъпки, в тях се броят едни ударения, които трябва да са строго определен брой, трябва да има строго определен брой алитерации. Алитерация е повторението на съгласен звук. Понеже в тези древни германски езици повечето думи са едносрични или пък много кратки, освен това наистина често се повтарят определени звуци, то просто им идва отвътре да го карат в такъв стих. И най-често ударената сричка и този звук, който се повтаря, съвпадат. На български това е трудно да се направи, защото са ни трудни думите – по три, по четири, по пет срички. Ударенията падат, където си поискат, като съответно става доста мъчно да се докара това нещо. Надявам се, че поне в разумни граници съм успял да предам този старогермански стих и на български.\nКаза, че изданието излиза в двуезичен вариант. Български и предполагам английски?\nДа, то е писано на английски. Има и други такива опити да се пише поезия в този стих на съвременен английски. По принцип английската поезия – говорим за 9, 10, 11 век, е писана в такъв стих. В съвременен английски, разбира се, не, по-скоро екзотика са някакви такива опити, може би заради това Толкин си го е държал в чекмеджето. Но той също доста сериозно се е потрудил, за да направи подобно стихосложение на съвременен английски език. Ако говорим пак за самите думи, съвременният английски, лексиката му, се състои от грубо казано 2/3 френски и латински думи и 1/3 стари германски думи. В „Легенда за Сигурд и Гудрун”, както я е написал Толкин, няма никакви думи с френски произход – всичките са старогермански. Съответно всичките – ако мога така да се изразя,- дъхат на старост, и съответно и аз се постарах на български да използвам в ред случаи по-старички думи, които да си стоят на мястото.\nПенчо Славейков има своя поема, която не е много известна сред българите, която е замислена като национален епос – „Кървава песен”, се казва. Тя даже е номинирана за Нобелова награда за литература, но Славейков умира, преди да успеят да му я връчат. Може ли да се направи съпоставка между „Легенда за Сигурд и Гудрун” и „Кървава песен”, между Толкин и Пенчо Славейков като градители на национални епоси от типа на „Песен за Нибелунгите”, норвежките саги и едите?\nМалко е далечна тази асоциация, но ако се замисли човек, не е съвсем лишена от логика, защото дори начинът, по който започва „Легенда за Сигурд и Гудрун” в предговора на Кристофър Толкин, където той цитира една бележка, оставена от баща му, в която той говори именно за епосите и за това как древният старогермански епос в един момент започва да става за английските читатели по-важен отколкото класическите епоси на европейската древност. Как толкова десетилетия наред хуманитарното образование обяснява колко са важни „Илиада” и „Одисея”, как англичаните си мислят – „ех, да имахме и ние епоси от типа на „Илиада” и „Одисея”. В един момент отркиват своето епическо минало именно в тези древни северни текстове. И това, което прави Толкин, е наистина епос, един грамаден епос, който въздейства по поетически начин на читателите. Пенчо Славейков, разбира се, е автор с много по-така чисто литературни претенции. Той иска да прави висока литература. Аз не мисля, че точно „Кървава песен” е най-успешното му произведение, но действително той заради него е бил номиниран за Нобелова награда, защото точно такива големи епоси тогава са се ценели. А може би скандинавците, които дават Нобеловата награда, някак си им е в кръвта да харесват епическото. Тъй че да, асоциацията ти мисля, че не е лишена от смисъл и може да се търси нещо такова.\nАнгел ИговинтервюпредаванеТерминал 3Терминал №3Толкин


ПВА Система FOX Edges™ Rapide™ Load PVA Bag System - Fast Melt - MegaFishing.BG - Онлайн магазин за Вашия риболов\nНачало › Аксесоари за риболов › PVA продукти › ПВА Система FOX Edges™ Rapide™ Load PVA Bag System - Fast Melt\nПВА Система FOX Edges™ Rapide™ Load PVA Bag System - Fast Melt\nИзберете Размер: 60мм x 130мм (25 броя PVA торбички) - Small зареждачка 75мм x 175мм (20 броя PVA торбички) - Large зареждачка 85мм x 220мм (20 броя PVA торбички) - Large зареждачка\nДобре позната ни система за пълнене на ПВА торбички вече има своето подобрение.\nFOX Edges™ Rapide™ Load PVA Bag System Fast Melt вече се предлага в комплект с нов вид ПВА пликчета - Бързо разтворими (Fast melt). Старата им версия е с по-дебели и съответно по-бавно разтворими пликчета. Сега вече имате избор и от тази гледна точка.\nСамата система се предлага с множество размери пликчета и два размера зареждачки - Small и Large.\nОтделно разбира се се предлагат и само пликчета, които се предлагат в бързо и бавно разтворими варианти.\nОгромното разнообразие от размери на пликчета съвместно с новите им качества създават перфектната ПВА комбинация за Вашите нужди.\nКупете ПВА Система FOX Edges™ Rapide™ Load PVA Bag System - Fast Melt или друг продукт от нашата промоционална секция за да получите 10% отстъпка.\nПоръчай за 300.00лв. + Купете ПВА Система FOX Edges™ Rapide™ Load PVA Bag System - Fast Melt или друг продукт от нашата промоционална секция за да получите 10% отстъпка.\nПоръчай за 200.00лв. + Купете ПВА Система FOX Edges™ Rapide™ Load PVA Bag System - Fast Melt или друг продукт от нашата промоционална секция за да получите 8% отстъпка.\nПоръчай за 100.00лв. + Купете ПВА Система FOX Edges™ Rapide™ Load PVA Bag System - Fast Melt или друг продукт от нашата промоционална секция за да получите 5% отстъпка.\nПоръчай за 50.00лв. + Купете ПВА Система FOX Edges™ Rapide™ Load PVA Bag System - Fast Melt или друг продукт от нашата промоционална секция за да получите безплатна доставка.\nFox Rapide PVA Bag System е нова система създадена специално от екипа на FOX, за да промени начина, по който ловите със солидни PVA торбички. Благодарение на тази уникална система ще запълните за секунди и с лекота PVA торбичката и ще сте сигурни, че тя ще се разпадне напълно след най-много минута.\nСупер качество от FOX Carp.\nМоже да избирате от следните комплекти според размера на зареждачката и пликчетата:\n55мм x 120мм (25 броя PVA торбички) - Small зареждачка - Fast melt - Бързо разтворими\n60мм x 130мм (25 броя PVA торбички) - Small зареждачка - Fast melt - Бързо разтворими\n85мм x 140мм (25 броя PVA торбички) - Large зареждачка - Fast melt - Бързо разтворими\n75мм x 175мм (20 броя PVA торбички) - Large зареждачка - Fast melt - Бързо разтворими\n85мм x 220мм (20 броя PVA торбички) - Large зареждачка - Fast melt - Бързо разтворими\nПВА пликчета FOX Edges™ Rapide™ Load PVA Bag Refills\nНай-новото поколение ПВА пликчета на FOX.\nПредлагат се в размери, които идеално пасват на системата Rapide PVA Bag System, но може да ги ползвате и самостоятелно според вашите нужди и желания.\nПВА Торбички Fox Rapide PVA Bags\nPVA торбички подходящи за Fox Rapide PVA Bag System или за самостоятелна употреба.\nКато всички продукти от Fox и ПВА торбичките им са от най-високо качество и с отлична здравина.\nПВА комплект Fox Rapide PVA Bag System\nСиликони FOX Rage Zander Pro Shad UV\nВъдица Shimano Technium Spinning 2.74м 14-56гр\nСиликони Bait Breath Bug Flap U30 2.2'' - #145 - Cinnamon/Black-Blue Flake\nСиликонова примамка Bait Breath Bug Flap U30 2.2'' - #817 - Dark Green Pumpkin/Seed


Регионален събор - Русе - Снимки и информация от минали събори и мероприятия - Мерцедес-Бенц Клуб България\n→ Събори и мероприятия\n→ Снимки и информация от минали събори и мероприятия\nРегионален събор - РусеMercedes - Benz ---> Русе\nЗапочната от Inkas, 15 май 2006 - 10:48:38\n82 мнения по тази тема\nПубликувано 15 май 2006 - 10:48\nс колегата вики решихме да организираме едина областна среща, но незнаем дали някой освен нас ще присъства . Ако има други МБ фенове от региона моля да пишат и ще решим кога и къде да се срещнем. Естественно ако има и колеги които искат да дойдат на срещата, а не са от региона, ще са ни добре дошли.\nМерцедес C180 97г. -> Р4572РХ\nГрад:Добрич --- Варна\nMercedes-Benz W201 1988`\nПубликувано 15 май 2006 - 11:25\nКолега виж съседната теми!\nДал съм друго предложение..ако сте за...!\nПубликувано 15 май 2006 - 11:27\nкоя по-точно ?\nПубликувано 15 май 2006 - 12:02\nАми важната тема! най горе!tuk! link!\nПубликувано 15 май 2006 - 13:23\nInkas имаше прдвид да се видим кои сме хората от Русе!\nЩото май сме само двама - което не ми се вярва.\nЕ 250 DIESEL 20v 113hp 1994\nПубликувано 15 май 2006 - 13:45\nАми добре явно аз не съм разбрал щом така сте решили се съберете.\nПубликувано 16 май 2006 - 20:28\nЗдравейте колеги аз бих дошъл само кажете, кога и къде въпреки , че живея в София.\nНай-доброто или нищо!\nПубликувано 16 май 2006 - 20:29\nНека да оставя вики да реши ... че той е по-старо куче\nSchumi ще се радваме да те видим между нас.\nПубликувано 16 май 2006 - 20:33\nвики, да се съберем само хората от Русе малко обижда, като например колегата neichev. Нали сме от един клуб какво значение има кой от къде е.\nПубликувано 16 май 2006 - 20:34\nПубликувано 16 май 2006 - 20:38\nНяма значение кой откъде е, но мислехме че няма да се навиете да дойдете чак до Русе и затова решихме поне нещо регионално да направим . Пък и като гледам други желаещи освен мен, вики и теб няма ... Иначе всички са ни добре дошли .\nПубликувано 16 май 2006 - 22:33\nАз съм от Варна и срещата в Русе ми е присърце. Свиркайте къде и кога е мероприятието. А и си мисля, че и ние варненци е крайни време да се организираме, а не да мърморим под нос, че Сф ние далеко\nПубликувано 16 май 2006 - 23:21\nТоя въпрос с датата и мястото на срещата го оставям да реши вики . Винаги съм имал уважение към по големите от мен. Ако има други които могат да присъстват моля да пишат, че да знаем горе-долу колко човека ще бъдем за да изберем подходящо място.\nПубликувано 17 май 2006 - 09:24\nАми да така е ... нека да изчакаме вики да определи часът и мястото на срещата.\nПубликувано 17 май 2006 - 10:38\nБраво за инициативата ще очакваме снимки на ухилени лица\nОбратно към Снимки и информация от минали събори и мероприятия


когато Господ те докосне… – ЛИЯ\nПубликувано на 08/12/2017 08/07/2017 от liakolekcia\tPosted in ПРАЗНУВАЙ АВГУСТС етикети 20 години ЛИЯ, вяра в Бог, избрано, интервю, ново, послание, списание ЛИЯ\nШест месеца неподвижна на легло, последвани от шест години кризи, болки и инжекции…\nЕва и Мариян били едно от хилядите млади семейства с едно дете в България. Той работел като охрана в голямо държавно ведомство, често давал денонощни дежурства, а тя била счетоводител – жизнена, усмихната, винаги готова да помогне. На семеен излет през 2004 година, при игра на волейбол, Ева се навела да вдигне топката и… си останала наведена. „Много силна парираща болка ме сряза и не можах да се изправя. В това състояние ме натовариха в колата и се прибрахме вкъщи.” За младото семейство това е началото на един дълъг кошмар, едно пътуване в света на болката и безнадеждността, което наскоро е приключило неочаквано и чудодейно…\nКакво предприехте като лечение?\nМислех си, че мога да се справя с болката, исках да стана и да си върша нормалните домакински работи, стискайки зъби денем и нощем… до третия ден, в който нещата станаха нетърпими. Изпратиха ме на снимка, където от болка припаднах… установиха, че имам херния на два съседни прешлена, притискаща нерв, и счупване на единия диск, което правеше травмата много сериозна… Лекарят каза, че има възможност да се възстановя и без операция, но зависи от мен – доколко мога да изтърпя болките. Представи ми плюсовете и минусите и решихме да опитаме само с медикаменти. Една медицинска сестра от църквата идваше да ми слага системите и инжекциите вкъщи.\nМожеше ли да се движиш?\nПет месеца прекарах изцяло на легло, напълно несамостоятелна. Ръката и кракът ми бяха с пареза. За всичко разчитах на съпруга си, а той имаше 24-часови дежурства. Болките бяха жестоки и от напрежението всичко около мен ставаше мокро… С нетърпение чаках мъжът ми да се прибере, да ми даде чаша вода и нещо да хапна и да ме обърне на другата страна. Не знам какво му е било на него, защото докато е бил на работа, не е знаел аз в какво състояние съм. Имаше моменти, когато го задържаха в работата и нямаше кой да вземе детето ни от градината, търсехме съседи и познати да я приберат… Няма да забравя как една сутрин в 4 ч го вдигнаха под тревога. Весето беше мъничка, а аз не можех да стана да я облека – бях напълно безпомощна… И безполезна! Това ме убиваше! Не можех да бъда нито пълноценна съпруга, нито майка, нито домакиня – нищо. В работата ми започнаха да мърморят, искаха да ме уволнят, въпреки че бях в болнични. А жилището ни беше ведомствено, напуснех ли работата, трябваше да го освободим…\nКато че ли по-лошо не може да стане…\nДа, ставаше все по-тежко и по-тежко. Колко въпроси си задавах, имах грешни мисли, греховни… особено като почнеха болките и нямаше никой покрай мен… молех се: „Господи, дай ми сили да стигна до терасата!” Живеехме на 24 етаж.\nЧудеше ли се защо Господ допуска това?\nСега си мисля, че Господ е искал да ме „изправи”, а тогава си мислех, че ме наказва. Хора от църквата ме посещаваха често и ми повтаряха: „Ще се оправиш, не се притеснявай, Господ няма да те остави!” Пък аз си казвах: „Той ме е оставил!” Мислех за всяко, и най-малко, провинение в моя живот, изброявах ги и си казвах: явно съм си го заслужила. Не исках и да отворя Библията, а когато идваха хора да се молят за мен, се чудех защо се молят, при условие че аз не искам?! Не заслужавам някой да се моли за мен…\nКога думите на околните предизвикват досада и гняв и кога привдигат надеждата ти?\nГоспод знае от кого можеш да ги приемеш. Авторитетът на съпруга ми, това че ме обичаше и показваше любовта си ме караше да му вярвам. Когато някой външен ми казваше: „Вярвай, ще се оправиш!”, аз си казвах: „Лесно ти е на теб, нали не е на твоя гръб!” А когато Мариан казваше същите думи, те ми помагаха.\nКакво те извади от това състояние?\nНай-вече любовта на съпруга ми и на детето ми. Не мога да си представя как мъжът ми би изтърпял всичко това, ако не беше с Господа. Ходеше на работа и даваше дежурства, грижеше се за малко дете, готвеше, посрещаше гости… Той е израснал с майка и баба, които са се грижили за него. Изведнъж се наложи да се грижи за жена си, без да знае дали някога отново ще бъде полезна. Не чух нито един упрек, нито една обида, а напротив, когато изпадах в кризи и започвах да упреквам и да обвинявам, той ме успокояваше и с любов ме връщаше в нормалното ми състояние. Защото човек в такова състояние, като мен, изпада в депресия… Ходеше на службите в неделя и като се върнеше лицето му сияеше: „Днес цялата църква се моли за теб…” Връщаше се с надеждата да види подобрение. Това се предаваше и на мен. В момента, когато вече трябваше да се раздвижвам, имах неистов страх да стана от леглото. Цяла седмица трябваше да ми се моли, всеки ден малко по малко да ме надига, докато стана от леглото. Такова търпение му даваше Господ! А и на детето ми също – тази любов, да изчака мама да се оправи…\nКакво ти говореше той?\nМолехме се заедно. Въпреки че, признавам, не винаги съм желала да се моля. Четеше ми от Библията, която не исках да слушам, защото ми се струваше, че думите в нея не се отнасят за мен. Вземаше ръката ми или крака ми, разтриваше го, молеше се и ми говореше, че всичко ще се оправи, ще мине този период и после ще отидем там и там, ще направим това и това…\nУспя ли да запазиш работата си?\nГоспод направи чудо. В шестия месец вече можех да седя в леглото, подпряна на възглавници, работех счетоводните документи вкъщи и знаех, че искат да ме уволнят. Рано една сутрин съпругът ми бил в дежурната им стая на входа на сградата, колегите му влизали и излизали, някои се хвалели с хубавия си живот, с колите си, а той се чудел дали колегата му ще го смени навреме, за да успее да заведе детето на градина… мислел дали ще ни изгонят ли от жилището, като остана без работа… В този момент влязла една от началничките и го попитала: „Може ли да говоря с твоята жена, искам да я наема на работа?” Преди месец видяла мои счетоводни документи, които съпругът ми носеше вкъщи, за да работя… Без да знае през какво преминаваме, ми назначила интервю за работа. Онемях! Та аз не можех да стана сама от леглото! Целият следобед мина в подготовка – да стана, да се облека. Тръгнахме 1 час предварително. Паркирахме на 20 метра от заведението, разстояние, което ми отне половин час – стъпка по стъпка, с много почивки. Седнаха съпругът и детето ми от двете страни да ме подпират, а аз бях натъпкана с обезболяващи, за да издържа. Вече не знаех на кой свят съм, започна да ми прилошава от болките. Жената влезе, мъжът ми стана да я поздрави, надявайки се че тя веднага ще седне и ние двете така ще се здрависаме, но не! Тя остана права. Изведнъж Господ ми даде сили и аз се изправих. Съпругът ми се изуми – дотогава не бях ставала сама! Седнах, отново сама, даже не изгубих съзнание, както ми се случваше преди. Отговорих на всичките й професионални въпроси. Разбрахме се на следващата седмица да започна работа. Чудо!\nВ един момент се оказахте колеги със съпруга ти – работехте на едно и също място.\nДа, пътувахме заедно дотам и обратно. Понякога хора от църквата сами предлагаха: „Марияне, знам, че си дежурен, мога да закарам Ева на работа.” И човекът идва от единия край на града до другия, за да ме вземе и да ме закара. Напускането от предишната работа стана с учудваща лекота, но пък трябваше да освободим жилището. Господ отново употреби едно семейство от църквата за наше благословение: казаха ни, че имат едни стаички – ако можем да си ги оправим, техният дом ще бъде отворен за нас. Точно тогава детето ни започваше училище, чудехме се как ще го водим, а то стана така, че хазяинът много често, като видеше, че закъсняваме, я взимаше у тях. Господ употребяваше по невероятен начин хората от църквата и чрез тях ни показваше колко ни обича.\nДисковата херния беше ли овладяна?\nНе напълно. Продължих с лечението, но през месец-два получавах тежки кризи с болки и инжекции.\nТри години по-късно, на път за лекаря, катастрофирахме. Удари ни един бус. На пръв поглед бях добре, мъжът ми беше окървавен, имаше начупени стъкла по него и аз изпаднах в паника. Но той ме успокои и настоя да спазя записания час при лекаря, като отида с маршрутка. Послушах го, но по пътя ми стана зле, едвам стигнах. Когато ме поеха лекарите, се оказа, че от удара съм получила дискова херния и на врата… казах си: „Пак ли? Не ми ли стига?!” Трябваше отново да лежа три месеца блокирана. Болките в кръста се подновиха, бях с частична пареза на крайниците, ръката ми се подуваше. Почти не спях, защото и болкоуспокояващите не ми действаха. Не можех да спра да мисля, особено през нощта: „Защо на мен? Защо се случва това?” Започнах да си мисля за проклятие, за магия. Питах се дали няма някакви други сили, които в момента действат по-силно от Господа? Дали Господ наистина вижда какво ми се случва и, ако вижда, защо не предприема нещо? Не ми ли стигаха 6-те месеца на легло, не ми ли стигаха годините в болки? Няма ли да дойде денят, в който да съм нормален човек, като другите християни. Защо трябва да търпя тези неща?! Не си ли изкупих греха най-сетне?! Толкова ли е бил голям? Толкова ли силно съм наранила Господа?\nПрез цялото време ли си чувствала тази вина пред Бога?\nДа, склонна съм да мисля, че все съм виновна… поне 50% от времето. Но в дома на това семейство бях обградена с християни. И църквата беше по-близо, хората идваха по-често, поддържах връзка и по телефона. И фактът, че веднъж съм преодоляла тази болка ми даваше сила, че мога и този път да се справя. Господ ми даваше сили да се моля и да чета Словото. Болката си стоеше, аз стисках зъби… подобрявах се постепенно и даже започнах да ходя на работа. Периодично преживявах кризи, болките бяха много силни, но аз издържах на болката.\nСлед известно време отново започнахме да мислим за второ дете – винаги сме го искали. Преди години се бяхме молили за бебче, правихме изследвания, консултирахме се с лекари. Не откриваха някакво явно заболяване, пробваха лечение с различни медикаменти, но резултат нямаше. В тази молитва ни подкрепяха и близки, и роднини, но отговор нямаше. Отчаяхме се, когато бях на легло, защото знаехме, че няма как да износя дете в това състояние. А и си давах сметка, че аз не съм полезна за себе си и за другите двама, какво остава за още един човек. Когато обаче болките намаляваха, молитвата ни за дете ставаше много настоятелна.\nПрез март миналата година се откри, че един от миомните възли, които имам, нараства много бързо. (Това е една от основните причини да не можеш да имаш дете.) Казаха ми, че в рамките на 2-3 месеца трябва да се оперирам. По същото време отново получих криза от дисковата херния и помолих една от медицинските сестри в църквата да ми слага инжекциите. Една вечер болките бяха много силни и с нетърпение очаквах инжекцията. Когато й се обадих, тя каза, че е в църквата, да отидем там (тя пее в църквата). Отидохме и се оказа, че тази служба е с участието на брат Илия и аз трябва да изчакам да свърши, за да ми сложат инжекцията. Подпрях се там някакси – нищо не помня от песните, въпреки че хвалението е най-любимата ми част от богослужението. Много силни болки имах, главата ми бучеше – кога ще свърши, докога ще пеят… Преди винаги съм била възхитена и съм се радвала на всички истории, които е разказвал този човек. Този път нямах търпение да свърши… Той каза: „Сега ще се молим. Който има болка да стане и да сложи ръката си на болното място.” Аз седях, не можех да си вдигна ръката, защото се бях подпряла на седалката и цялата се тресях от болка. Молитвата започна и след минута-две нещо ме вдигна от стола, без да се подпра никъде, без да усетя болка. Застанах до съпруга ми, Мариян ме погледна и като видях очите му, осъзнах какво се случва. Не се тресях от болка. Стоях права и нищо не ме болеше! За първи път от 6 години не изпитвах никаква болка. Неистово щастие. Господ ме изцери! Трудно беше да повярвам, че това се случва с мен. Трудно беше да си помисля, че като се завъртя, няма да ме заболи… Толкова е прекрасно да разбереш, че Господ те е докоснал! Не знаеш къде се намираш! Безкрайно много благодаря на Бога! На следващата сутрин като станах, си казах: и днес съм здрава! И на следващата сутрин!\nСлед изцерението ми през май, продължихме да се молим за бебе. През юни трябваше да ми е операцията от миомата, а аз тогава съм забременяла. И двамата с Мариян бяхме сигурни, че това не е случайно. Бог първо ми даде изцерението на кръста, за да мога да износя това дете и да се грижа за него и след това отвори утробата ми отново, след дванайсет години. По невероятен начин, без никакви лекарства и терапии! Калоян се роди през март тази година. Нося го, грижа се за него и за дома ни с лекота.\nЧесто си припомням през какво съм минала и защо съм го минала. Господ ме научи да бъда търпелива, много търпелива. Научи ме и да не разчитам само на себе си. Освен това майка ми беше докосната и сега, когато гледа малкия, се моли за него. Свекър ми се е молил на колене в нощта, когато съм раждала. Господ работеше и в хората около мен чрез това изпитание. Безкрайно много Му благодаря!\nИнтервюто е публикувано в бр. 56 на сп. ЛИЯ\n4 thoughts on “когато Господ те докосне…”\n08/12/2017 at 4:56 pm\t Отговор\nСлава на Бог за Неговите милости и навременна намеса!\n08/14/2017 at 9:09 pm\t Отговор\nАнелия Фанчова каза:\nСлава на Исус Христос Амин. Благодаря ти Господи за сестрата, която толкова много, обичаш. Твоята обич е безкрайна Татко наш.\n08/13/2017 at 9:01 pm\t Отговор\nЛили Костова каза:\nНевероятно свидетелство ! Само Бог може да изцери така съвършенно. Имам лумбална дискова херния от 4 г с частична пареза на кракът…знам каква болка е , как се влачех и не можех да вървя. Благодаря на Бога , че сега съм значително по-добре и мечтая за денят в който Бог ще премахне напълно болката ми.\nБог да ви благослови изобилно цялото семейство и Неговата мощна ръка да ви закриля винаги !!!\nСлава на Исус Христос Амин Бог е Любов.


"Амазонките", епизод 22 какво ще се случи? | poTV.bg\n20.10.2021 • Добави коментар\nСъпругата на Алехандро се завръща. Вижте какво ще се случи в епизод 22 на мексиканския сериал "Амазонките", който може да гледате от 20.00 ч. на 21 октомври 2021 по DIEMA FAMILY.\nКогато Констанса открива, че приятелят ѝ е целунал друга жена, отива да се катери сама. Емилиано решава да я придружи.\nДиана пита Алехандро защо се е разделил с бившата си съпруга. Той ѝ казва, че е открил, че тя му е изневерявала. Признава още, че тъй като е избягал набързо от Гуадалахара, не е успял да завърши развода.\nИнес разказва на Викториано, че Лорето я е малтретирал и в резултат на това тя е забременяла с Емилиано.\nБернарда отново се среща с Лорето. Когато вижда Хенаро, тя бяга от казиното, където са били. По-късно Лорето се промъква в хасиендата на Бернарда.\nЛисете, бившата жена на Алехандро, се появява отново след години и казва, че ги е търсила в Гуадалахара и че съжалява за това, което е направила.


Plasico › Компоненти › Upgrade Kit\nUpgrade Kit компонентите за компютър и за лаптоп са предназначени за обновяване и надграждане на хардуерната конфигурация, така че да има достатъчен капацитет за изпълнение на по-ресурсоемки задачи. За целта обаче ни е необходимо място, където да се предлагат доказано качествени части и на достъпни цени. Един такъв доказал се обект е онлайн магазина на Пласико. Какво ще откриете тук и отделните видове Upgrade Kit части при нас?\nКакво включва Upgrade Kit\nТова са различни допълнителни хардуерни елементи за лаптоп или за компютър, чието предназначение е да надградят настоящите стойности на част от хардуерната платформа или като цяло. Може да става дума например за увеличаване на:\nВсичко това е част от Upgrade Kit категорията за компютърни компоненти и надграждане възможностите на PC конфигурацията. Днес изборът е доста голям както от гледна точка на капацитета за ъпгрейд, така и от към цени и брандове.\nКакви видове ще открием\nОсновно разновидностите от компоненти се делят на такива за компютри и за лаптопи, което значително ги различава едно от друго. В първия случай те са много по-големи и обемни, докато във втория - те са доста по-миниатюрни, което изисква по-голяма прецизност при използването им. В повечето случаи, веднага след поставянето на съответния Upgrade Kit, конфигурацията го засича веднага след стартирането на системата.\nТоест, няма да е необходимо изтеглянето и инсталирането на допълнителни драйвери и софтуерни приложения. Това е особено валидно при поставянето на RAM модули памет или добавянето на допълнителен SSD или HDD за надграждане на постоянната вградена памет.\nЗащо ни е необходим - съвети от Plasico\nКомпютърните технологии и изискванията към тях постоянно се увеличават, с което се налага или надграждане на настоящата конфигурация с подходящите Upgrade Kit компоненти или купуването на нова по-производителна система.\nВсе пак, настоящите PC платформи в настолните компютри се произвеждат така, че да имат капацитет за надграждане на производителността и възможностите на системата. Това позволява покриване на все по-нарастващите изисквания за наличие на оперативна памет (RAM) и постоянна памет (ROM), изчислителна мощ и съответно все по-голямото топлоотделяне.\nАко Вашата компютърна система се нуждае от допълнителна мощ и качествени хардуерни компоненти, непременно проверете в онлайн магазина на Plasico.bg. Тук ще откриете само оригинални части с гаранция и то на внушително по-ниски цени. Очакваме Ви!


Нуно Ешпирито Санто: Фантастично е, че Хари...\n25 Авг 2021, 19:00 944 0\nМениджърът на Тотнъм Нуно Ешпирито Санто изрази задоволството си от новината, че Хари Кейн ще остане в тима и през настоящия сезон.\nАнглийският нападател бе спряган с преминаване в Манчестър Сити цяло лято, но туит от национала по-рано през деня потвърди, че той ще остане в северен Лондон и е „на 100% фокусиран върху това да помогне на отбора“. Говорейки пред медиите преди реванша от плейофа за влизане в Лигата на конференциите с Пасош де Ферейра в четвъртък, щастието на Нуно бе видимо.\n„Страхотни новини. Фантастични новини. Мисля, че откакто Хари се присъедини към нас, той работи и тренира, така че именно това ценим. Всичко приключи, Хари ще бъде с нас. Той е опция за утре. Новината е страхотна за всички. Всички сме много щастливи, че един от най-добрите футболисти в света остава при нас. Удовлетворени сме, че имаме още една опция пред нас“, каза португалският специалист.\nВтори авторитетен източник праща Роналдо в Манчестър Сити\nНападателят на Ювентус Кристиано Роналдо може да се завърне ...\nПо-рано през деня, Кейн обяви в Туитър, че остава в Тотнъм и през следващия сезон (подробности четете тук).\nВ Тотнъм искат още 50 милиона паунда от Ман Сити за Хари Кейн


Кейт Мос — Лабиринтът (73) — Моята библиотека\nНачалникът на криминалната полиция в Горните Пиренеи влезе в кабинета на инспектор Нубел във Фоа и затръшна вратата след себе си.\n— Дано имаш основателна причина, Нубел.\n— Благодаря ти, шефе, че дойде. Нямаше да ти развалям обяда, ако не смятах, че е важно.\nДругият мъж изсумтя.\n— Установил си кои са убийците на Био?\n— Сирил Бресар и Жавие Доминго — рече Нубел, като размаха факса, получен преди минути. — Две сигурни потвърждения. Едното малко преди злополуката във Фоа от понеделник вечер, второто непосредствено след това. Колата е намерена вчера, изоставена на границата на Испания и Андора. — Нубел замълча, за да избърше потта, избила по носа и челото му. — Работят за Пол Отие, шефе.\nНачалникът, едър като канара мъж, приседна на ръба на писалището.\n— Нали си чувал какво се твърди за Отие? Че членува в Noublesso Véritable.\n— Днес следобед разговарях с полицейския участък в Шартр, за да проследя връзката с Шийла О’Донъл, и оттам потвърдиха, че наистина разследват дали организацията не стои зад убийство, извършено тази седмица.\n— Какво общо има Отие?\n— Трупът е бил намерен бързо благодарение на сведения, предоставени от човек, който не се е представил.\n— Има ли доказателства, че това е Отие?\n— Не — призна Нубел, — но се знае със сигурност, че той се е срещал с журналист, който също е изчезнал. Според полицаите в Шартр двата случая са свързани. — Нубел забеляза скептицизъм по лицето на шефа си, затова продължи: — Археологическите разкопки под връх Суларак са финансирани от госпожа Дьо л’Орадор. Те се провеждат именно с нейни пари, макар това да е добре скрито. Ръководителят на експедицията Брейлинг подметна, че О’Донъл е изчезнала, след като е откраднала някои от намерените предмети. Приятелите й обаче не са на това мнение. — Той се замисли. — Сигурен съм, че я е отвлякъл Отие — или по нареждане на госпожа Дьо л’Орадор, или защото така е решил самият той.\nВентилаторът в кабинета беше счупен и Нубел беше плувнал в пот. Под мишниците му се бяха образували тъмни петна.\n— Не е никак убедително, Нубел.\n— Госпожа Дьо л’Орадор е била от вторник до четвъртък в Каркасон, шефе. Срещала се е два пъти с Отие. Според мен е ходила с него под връх Суларак.\n— В това, Нубел, няма нищо престъпно.\n— Когато сутринта дойдох на работа, намерих това съобщение — продължи следователят. — И тогава реших, че вече разполагаме с достатъчно сведения, за да поискам тази среща.\nНубел натисна копчето на телефонния секретар. Помещението се изпълни с гласа на Жан Жиро. Началникът на криминалната полиция започна да слуша съобщението, лицето му ставаше все по-мрачно.\n— Баба на Ив Био.\n— А Одрик Бейар?\n— Писател и неин приятел. Дойде заедно с нея в болницата във Фоа.\nДругият мъж сложи ръце на кръста си и отпусна глава. Нубел усети, че той обмисля доколко ще си изпатят, ако тръгнат да разследват Отие и не открият нищо.\n— И на сто процента ли си сигурен, че разполагаш с достатъчно данни, за да докажеш, че Доминго и Бресар са свързани и с Био, и с Отие?\n— Описанието съответства напълно, шефе.\n— Такова описание съответства на половината мъже в Ариеж!\n— О’Донъл е изчезнала преди цели три дни, шефе.\nНачалникът на криминалната полиция въздъхна и стана от бюрото.\n— Какво смяташ да правиш, Нубел?\n— Смятам да разпитам Бресар и Доминго, шефе.\n— Трябва ми и заповед за обиск. Отие притежава няколко имота, включително изоставена ферма в планината Сабартес, която се води на името на бившата му жена. Ако държат О’Донъл някъде наблизо, най-вероятно е точно там.\nНачалникът поклати глава.\n— Може би, ако поговориш по телефона с префекта… — каза той. Нубел не отговори нищо и продължи да чака. — Добре де. Но от мен да го знаеш, Клод, ако оплескаш нещо, сам ще се оправяш. Отие е човек с влияние. Колкото до госпожа Дьо л’Орадор… — Той отпусна ръце. — Ако се издъниш и не докажеш нищо, ще те разкъсат на парчета и аз няма да мога да ги спра. — Началникът на криминалната полиция се обърна и тръгна към вратата. Но точно преди да излезе, спря. — Я ми припомни кой беше този Бейар. Познавам ли го? Името ми се струва познато.\n— Пише за катарите. Специалист е и по Древен Египет.\n— Не, имаше още нещо… — Нубел изчака. — Не, не се сещам. — Но при всички положения не е изключено госпожа Жиро да прави от мухата слон.\n— Възможно е, шефе, но съм длъжен да те предупредя, че не успях да открия Бейар. Никой не го е виждал от сряда вечерта, когато си е тръгнал с госпожа Жиро от болницата.\n— Ще ти звънна, когато подготвя документите. Тук ли ще бъдеш?\n— Всъщност, шефе, мислех да опитам отново с англичанката — отвърна предпазливо следователят. — Тя е приятелка на О’Донъл. Може би знае нещо.\n— Ще те намеря.\nВеднага щом началникът на полицията излезе, Нубел се обади по телефона на няколко места, после грабна сакото си и се отправи към колата. Реши, че разполага с предостатъчно време да отскочи до Каркасон и да се върне още преди подписът на префекта върху заповедта за обиск да е изсъхнал.\nВ четири и половина Нубел вече седеше при колегата си в Каркасон. Арно Муро му беше стар приятел. Нубел знаеше, че може да говори спокойно. Той бутна през масата листче хартия.\n— Доктор Танър каза, че ще отседне тук.\nОтне им само няколко минути да проверят дали тя наистина се е регистрирала там.\n— Хубав хотел точно до градските стени, на по-малко от пет минути от улица „Гаф“. С моята кола ли ще отидем?\nАдминистраторката на рецепцията се притесни много, че я разпитват двама полицаи. Не им беше от голяма полза, почти през цялото време беше готова да се разплаче. Нубел ставаше все по-нетърпелив, докато накрая не се намеси Муро. По-дружелюбният му подход се увенча с по-голям успех.\n— Е, Силви — рече той предпазливо. — Значи доктор Танър е напуснала хотела вчера рано сутринта. — Момичето кимна. — И каза, че ще се върне днес, така ли? Просто искам да го изясним.\n— И не си чувала нищо друго. Не се е обаждала по телефона?\n— Чудесно. Какво още можеш да ни кажеш? Например, откакто е отседнала тук, идвал ли е някой при нея?\nАдминистраторката се поколеба.\n— Вчера много рано идва една жена, искаше да й предаде нещо.\nНубел не се сдържа и пак се намеси.\nМуро му направи знак да замълчи.\n— Колко рано е това рано, Силви?\n— Смяната ми започна в шест часа. Малко след това.\n— Доктор Танър познаваше ли я? Нейна приятелка ли беше?\n— Не знам. Според мен не. Доктор Танър беше изненадана.\n— Помогна ни много, Силви — рече Муро. — Защо реши така?\n— Защото жената каза на доктор Танър да отиде на гробищата, за да се срещне с някого там. Стори ми се странно място за среща.\n— С кого да се срещне? — намеси се пак Нубел. — Чухте ли някакво име?\nСилви поклати глава с още по-ужасен вид.\n— Не знам дори дали е отишла.\n— Чудесно. Това ни помага много. Нещо друго?\n— За доктор Танър се получи и едно писмо.\n— По пощата, или някой го донесе?\n— Нали си смени стаята — провикна се някой от дъното на помещението. Силви се обърна и погледна към момче, скрито зад цяла камара кашони. — Много работа ни отвори…\n— Как така си е сменила стаята? — прекъсна го Нубел.\n— Аз не съм била тук — уточни вироглаво Силви.\n— Но съм сигурен, че все пак знаете.\n— Доктор Танър каза, че някой е влизал в стаята й. В сряда вечерта. Настоя да я преместим.\nНубел изтръпна. Отиде веднага в другия край на фоайето.\n— На всички ви се е отворила много работа — каза меко Муро, за да продължи разговора със Силви.\nПо миризмата на готвено Нубел откри лесно младежа.\n— Тук ли бяхте в сряда вечерта?\nМомчето се усмихна дяволито.\n— Бях на работа в бара.\n— Видяхте ли нещо?\n— Видях как една жена изхвърча от вратата и хукна да гони някакъв тип. Чак по-късно разбрах, че това е доктор Танър.\n— Видяхте ли мъжа?\n— Всъщност не. Забелязах по-скоро нея.\nНубел извади от сакото си снимките и ги доближи до лицето на момчето.\n— Разпознавате ли някого от двамата?\n— Този съм го виждал и друг път. Беше облечен в хубав костюм. Не беше турист. Биеше на очи. Навърташе се наоколо. Във вторник, може би в сряда. Но не съм сигурен.\nДокато Нубел се върне във фоайето, Муро беше успял да разсмее Силви.\n— Младежът позна Доминго. Каза, че се е навъртал в хотела.\n— Но това не доказва, че именно той е влизал в стаята — прошепна Муро.\nНубел плъзна снимката върху плота пред Силви.\n— Някой от тези мъже познат ли ви е?\n— Не — поклати тя глава, — въпреки че… — Момичето се подвоуми, сетне посочи снимката на Доминго. — Жената, която дойде да търси доктор Танър, прилича много на него.\nНубел се спогледа с Муро.\n— Ще наредя да проверят.\n— Опасявам се, че ще се наложи да ви помоля да ни пуснете в стаята на доктор Танър — каза Нубел.\nМуро обори всичките й възражения.\n— Ще стоим вътре само пет минути. Така, Силви, ще бъде много по-лесно. Ако тръгнем да искаме разрешение от управителя, ще се наложи да пристигнем тук с цял следователски екип. Ще бъде неприятно за всички.\nАдминистраторката свали ключа от кукичката и притеснена, ги отведе в стаята на Алис.\nПрозорците бяха затворени, пердетата бяха дръпнати и вътре беше задушно. Леглото беше старателно оправено и след кратък оглед в банята се разбра, че хавлиените кърпи и чашите са сменени с чисти.\n— Тук не е влизал никой от вчера сутринта, когато камериерката е чистила — промърмори Нубел.\nВ банята нямаше никакви лични вещи.\n— Намери ли нещо? — попита Муро.\nНубел поклати глава и тръгна към гардероба. Там огледа куфара на Алис, който беше старателно подреден.\n— Както личи, не е вадила нищо от багажа, след като е сменила стаите. Явно е взела със себе си паспорта, телефона, тоалетните принадлежности — съобщи той, докато прокарваше ръце под дюшека.\nОтвори с носната си кърпа чекмеджето на нощното шкафче. Вътре видя блистер хапчета за главоболие и книгата на Одрик Бейар.\n— Муро! — повика той рязко.\nДокато му подаваше книгата, измежду страниците изпадна листче.\nНубел го вдигна, после навъсен го подаде на колегата си.\n— Някакъв проблем ли има? — попита Муро.\n— Това е почеркът на Ив Био — обясни Нубел. — Телефонен номер в Шартр.\nИзвади телефона, но той иззвъня още преди следователят да е набрал.\n— Нубел — подвикна той. Муро не сваляше очи от него. — Чудесна новина, шефе. Да. Още сега.\n— Имаме заповед за обиск — съобщи той и се отправи към вратата. — По-бързо, отколкото очаквах.\n— А какво си очаквал! — възкликна Муро. — Той е притиснат до стената.


Спинингова макара Trabucco EXCEED Spin 4000 | fishandtackle\nСпинингова макара Trabucco EXCEED Spin 4000\n312,00 лв. Извести ме\n4000 5.5 480 g 0.40/220 mm/m 6+1\nСилно вълнение и епични битки с огромна риба не са рядко срещани за риболова с лодки в тропически води. Риболов от брега и често само от брега, тези големи риби, мечтата на нашия живот биват изпускани! Причините често са остра скала или злонамерена вълна ... И това се случва само защото хората не са оборудвани по правилния начин ... защото нормалното оборудване просто не може да издържи на рибата мечта! Ето защо се е родил Exceed Spin. Здрав алуминиев корпус, лек, но здрав като желязо, по-малко от 500 грама за размер 4000 и въпреки това може да се навият до 220 метра от 0,40 влакно. Обратния ход е с постоянна контра от неръждаема стомана, за да се предотвратят злополуки. Дръжката е изцяло изработена от кован алуминий, включително и красивата ръкохватка. Драга на макарата е абсолютно единствен по рода си и никога досега не е виждан на макари от същата категория Exceed Salt Water Spin с 20 кг Max Drag. Абсурдна спецификация за някои хора, но абсолютна необходимост от други, амбициозни хора. Специални спецификации и за зъбните колела от неръждаема стомана, защитеният от солена вода бронзов пиньон и титанови ролка на бигела. Навиването на влакното е перфектно за предотвратяване на оплитания на плетените влакна, като по този начин се избягва опасна ситуация, когато се борите с голяма риба. Бигела е кух, здрав, надежден и по-лек от обикновените бигели. Всяка отделна част е функционална за риболов с екстремни хищници.\nЗадвижващи зъбни колела от неръждаема стомана с неръждаем месингов пиньон\nВсички останали метални компоненти са отсплави от неръждаема стомана\n6 + 1 защитени лагери от неръждаема стомана\nMax Power Drag - 20 кг (44 Lb)\nАлуминиева сплав за тяло / ротор и бигел и държач на бигела\nГолям антиреверсен еднопосочен лагер\nCNC дръжка и ръкохватка на винт\nШайби от неръждаема стомана и карбон на аванса, фина настройка от пълното освобождаване до пълното затягане със супер гладък ход по целия път\nНапълно запечатан аванс(100% защитени от вода и прах авансови шайби)\nСолидна скоба на бигела с размер 3.3 мм\nAS титаниева ролка на бигела (Anti-Twist)\nДва лагера на шпулата\nВместимост: 0.40/220 mm/m\nПред. Число: 5.5\nСпинингова макара Trabucco EXCEED Spin 4000 със супер качество на достъпна цена от 390,00 лв.. 100% сигурност при пазаруване и възможност за замяна от fish...\n(4000) размер: 4000 390.00 BGN Преден аванс Out Of Stock R 032-68-400


2022 Topgal Chilli Ергономична ученическа раница COCO 21017 B\nНачало > 2022 Topgal Chilli Ергономична ученическа раница COCO 21017 B\nXS Wild Horses derdiedas училище 11171 545167 момиче KARTON P+P derdiedad 41207 чадър дракон FG DRAGON fliegengewicht xlight pink раница за паяк ученическа esprit xs youth 11229 детски kids малка DDD_Umb_Pink XLight Spider диви коне fashion\nМодел: COCO 22017 B\nУченическа раница с три отделения, подходяща за деца от първи до пети клас на чешката компания Topgal - лидер на пазара в редица европейски страни. Раницата побира всички необходими материали и позволява прецизно и удобно подреждане. Предното отделение е с най-голям обем, останалите две са по-малки, но с по-голяма височина. В предното отделение ще намерите мрежест джоб с цип и подвижен карабинер за ключове, както и табелка за надписване на името.\nГърбът на раницата е изключително комфортен, подплатен, с анатомична форма и подсилен с лека алуминиева шина, която държи структурата на раницата в правилната форма. Презрамките също са меки, подплатени и снабдени с каишка за фиксиране на гърдите. Презрамките могат да бъдат затегнати както отгоре, така и отдолу. Висящите краища се прибират лесно с помощта на магнити.\nБутилката за вода има своето място в пригоден за целта страничен джоб.\nВсички материали са импрегнирани срещу пропускане на влага. Дъното е подсилено с устойчив, непропусклив материал - TOPDURA. Всички качествени характеристики на ученическите раници Topgal и основни параметри са официално тествани в Certification Institute (ITC Злин). Тестовете на материалите и тестовете на отделните компоненти са обработени по критериите и препоръките на техническата спецификация.\nТегло 1,08 кг\nРазмери: 40 x 21 x 27 см.\nТовароносимост 7,00 кг\nОбем на раницата 23 л\nЕтикети COCO 22017 B, topgal, ергономична ученическа раница,


уебинар “Оцеляване в състояние на криза” »\nДата: 19ти март 2020г, от 10:00 до 18:00 часа\nКъде: онлайн, на живо\nЦена: 350 лв. без ДДС за един участник от компания, 600 лв. без ДДС за мениджър с асистент. Цената включва тристепенен обяд, материали и кафе паузи.\nЦена за семинара + видео от семинара за участник:433лв без ДДС\nСпециална цена за записване до 11ти март – 295лв без ДДС за един участник, 550лв без ДДС за мениджър с асистент.\nСпециална цена за записване на семинара до 11ти март + видео – 378лв без ДДС за участник\nЦенна за ранно записване до 11ти март за видео обучение: 255 лв без ДДС\nИзбери обучение --- Избери обучение ---програма "Свободен шеф"семинар "21 тайни за стратегически организационни умения"семинар "Свободен шеф"Семинар “Формули за успех”семинар "Оцеляване в състояние на крза"семинар “7 тайни на добрия подбор и ефективната мотивация”семинар "Изкуството на преговорите и затварянето на сделки" задължително поле\n8 април @ 10:00 am - 6:00 pm


Защо се чувствате уморени, при положение че се движите по-малко от всякога - Статии - - Jenite.bg\nНачало / Здраве / Защо се чувствате уморени, при положение че се движите по-малко от всякога\nпо статията работи: Jenite.bg | 18.05.2020| 11:00\n5 съвета против пролетна умора\nБлагодарение на часовете, прекарани на дивана в работа, онлайн срещи със семейството и приятелите или гледане на нов сериал, може да се окаже, че през последните седмици заради пандемията от коронавирус се движите по-малко от всякога. Но защо се чувствате изтощени?\nДокато напоследък имате значително по-малка физическа активност, мозъкът ви е започнал да се претоварва. С други думи, изтощението, което чувствате, не е само в главата ви (или технически в случая е). Драстичната промяна в лайфстайла ви, породена от извънредните мерки, има по-голямо влияние върху психичното ви здраве и нивото на енергията ви, отколкото си мислите. Възможно е това да е най-непродуктивният период в живота ви от години. Да се уморени постоянно, да сте меланхолично настроени.\nЗащо стресът води до умора? Макар че някои стресори могат да ви бъдат полезни, за да останете фокусирани и да решавате проблеми по-бързо и лесно – например, когато гоните краен срок или когато шофирате и се случи инцидент на пътя. Но стресорите трябва да са временни. Дългосрочният стрес, който може да почувствате заради пандемията и постоянният поток от новини за нея, не е за подценяване.\nХората днес са изправени пред предизвикателства, които активират симпатиковата нервна система, така че тялото отговаря на стреса с борба или бягство от проблема. В този момент тялото ви е бомбардирано от хормони, които помагат на тялото да се справи. Изключително е как тялото се адаптира към сложните ситуации. Но точно там се появяват и физическите проблеми.\nСпоред експерти, когато мозъкът ви непрекъснато се опитва да се адаптира към несигурността, страха и предизвикателствата, които са неизменна част от пандемията, тялото ви се изморява физически от управлението на целия този емоционален стрес.\nМоже да ви изглежда, че почивате повече от преди, но това не е възстановителен тип почивка.\nИма начини да увеличите енергията си у дома и да контролирате нивата на стрес. Научете се да дишате. На всеки един час или във всеки момент, когато се сетите, правете 10 дълбоки вдишвания. Пийте много вода и се хранете колкото можете по-здравословно. Ограничете приема на алкохол, тъй като той ви кара да се чувствате по-малко енергични. Хранете се основно три пъти на ден по едно и също време всеки ден.\nПриемете себе си такива, каквито сте. Притесненията от това, че си губите времето и не приключвате задачите си, ще ви изтощи. Бъдете креативни. Правете неща, които харесвате – рисувайте, плетете, почистете килера или къщата си основно, напишете писмо на някой близък. Вземайте си редовни почивки от екрана на смартфона или лаптопа. Опитайте се да не четете постоянно новините от деня. Не си лягайте с телефона, за да може да си починете качествено. Само защото вкъщи имате много свободно време, не означава, че трябва да го прекарвате в работата. Намалете темповете.\nПогрижете се за тялото и мозъка си. Намерете си личен треньор, излизайте често на разходка. Медитирайте. Ако продължавате да не се чувствате добре, поговорете с терапевт, с когото да говорите за вашите притеснения. В момента има много възможности терапията да се случи онлайн.\nНе е сигурно колко дълго пандемията ще ни държи в това положение на понижена физическа активност и повишен стрес, но устойчивостта е ключова. Всички хора са издръжливи, наистина са.\nКога да се тревожите за главоболието по време на...


Ангелкова иска КЗП да затвори къща за гости в Свети Влас. Веднага - News.bg\nКъща за гости "Арт" в Свети Влас няма никакво основание да предлага туристическа услуга. Тя действа изцяло в нарушение на българското законодателство, защото удостоверението й за категоризация е изтекло през 2015 година. Това съобщиха от Министерството на туризма след проверка на къщата за гости от екип на ведомството, воден от министъра.\nЗадействана е процедура за издаване на акт за административно нарушение и глоба, която за юридическо лице е до 10 хил. лв. а за физическо лице - до 5 хил. лв., информира министър Ангелкова.\nкъща за гости "арт" св. влас\nНачало / Икономика / Туризъм / Ангелкова иска КЗП да затвори къща за гости в Свети Влас. Веднага


Утреландия с Джордж Клуни - ударна доза позитивизъм - Spisanie.to\nУтреландия с Джордж Клуни – ударна доза позитивизъм\nФилмът на Дисни “Утреландия” излезе на екран в края на май по цял свят. Въпреки че е зашеметяващ визуално и зареждащ с позитивна енергия, “Утреландия” се представи по-слабо от очакваното в бокс-офис класациите и получи смесени оценки от критиците. Причините за незадоволителното представяне на филма са силната конкуренция на екран (“Лудия Макс Пътят на яростта”, “Отмъстителите: Ерата на Ултрон”, “Перфектният ритъм” 2) и слабата сюжетна схема на филма.\nРежисьор на филма е двукратният носител на “Оскар”, Брад Бърд. Той стои зад филмите “Железния гигант”, “Феноменалните”, “Рататуй” и “Мисията невъзможна: Режим фантом”. “Утреландия” е вторият игрален филм, който той режисира, но представянето му от режисьорското столче е много добро. Бърд написва и сценария на филма заедно с Деймън Линдълоф (“Прометей”, “Стар Трек: Пропадане в мрака”). Идеята се ражда след като кутия с надпис “1952” е намерена в старо студио на “Дисни”. Скиците, моделите и снимките от кутията, свързани с проекта за създаване на тематичната зона “Утреландия” в Дисниленд, вдъхновили създателите.\nДобра идея, жизнени персонажи, недотам успешна реализация на историята. В “Утреландия” се срещаме с Кейси Нютън, гениална и непризнаваща правилата тийнейджърка. След като решава да саботира събарянето на базата на НАСА, където работи баща й, Кейси се озовава в ареста. Когато получава обратно вещите си на излизане от участъка, тя намира значка, която не е нейна. Явно не е и обикновена, защото при докосване я пренася в паралелното измерение на Утреландия – място, където живеят и творят гениални хора от всички краища на планетата.\nВ желанието си да стигне там, Кейси се забърква с роботи главорези, среща мистериозно момиче на име Атина и изобретателя темерут Франк Уокър. В крайна сметка Кейси се добира до Утреландия с помощта на Атина и Франк, но мястото се оказва по-различно от представите й. Губернаторът на Утреландия, Никс, разкрива на героите, че бъдещето на човечеството е самоунищожение и тъй като това не може да бъде предотвратено, проектът “Утреландия” е прекратен. Разбира се, Кейси, Франк и Атина успяват на опровергаят Никс и филмът завършва щастливо.\nИсторията е напоена с позитивизъм и идеализъм, не липсват екшън и хумор. Но сюжетът е отежнен значително от ретроспекции в началото на филма, които се прекъсват и преливат, излишни пълнения на време и доста закъсняла завръзка. Неслучайно някои критици дават слаби оценки на “Утреландия”.\nОт персонажа на Кейси Нютън най-силно струят идеализмът и оптимизмът на филма. Кейси е енергия, ум, чувства и устрем. Брит Робъртсън (“Най-дългото пътуване”, “Първият път” “Писък 4”) се представя изключително добре в ролята на главната героиня. Радост, отчаяние, изненада – на лицето на Робъртсън виждаме изписано всяко усещане на героинята й. Много добра игра получаваме и от Рафи Касиди (“Тъмни сенки”, “Снежанка и ловецът”), която оживява сложния персонаж на Атина. Доказалите се Джордж Клуни (Франк) и Хю Лори (Никс) добавят с героите си майсторски изпълнена нотка заземяващ скептицизъм.\nПо отношение на техническата реализация, филмът е наслада за окото. Главен оператор на филма е Клаудио Миранда, който получи Оскар за операторско майсторство за филма “Животът на Пи” (2013). И тук той и екипът му показват майсторство. Освен това, “Утреландия” е първият филм, заснет с новия стандарт на Долби – “Dolby Vision”, който позволява улавянето на по-голяма гама от цветове, повече светлина и контраст. Макар и разликата да е най-осезаема в киносалони с подходяща техника, всичко в “Утреландия” грее, дори от екрана в обикновеното кино. Специалните ефекти са изключително добре реализирани, като това най-много личи, след като героите се пренасят в Утреландия. Целият град с всичките си причудливи сгради, машинарии и изобретения изглежда все едно действително съществува.\n“Утреландия” е подходящ най-вече за хора, склонни да приемат позитивния поглед върху света. Стига зрителите да не се заплетат в ретроспекциите или да не затънат в разводненото начало, не би трябвало да има причина да не излязат от салона, доволни от голямата доза оптимизъм, добрата актьорска игра и красивата визуална терапия за очите.\nджордж клуни филми дисни филми екшън филми нови филми приключенски филми Уолт Дисни филми фантастични филми Хю Лори роли\nЛудия Макс 4 – дълъг ли е пътят на яростта?